Simona Halep wen 1ste titel van 2020 | Netwerk24
23 Februarie 2020 10:45
Simona Halep in die eindstryd van die Dubaise kampioenskap teen Elena Rybakina in aksie. Foto: AP
Halep van Roemenië het die eerste stel verloor en daarna gewys waarom sy die wêreld se nr. 2 is onderweg na haar oorwinning van 3-6, 6-3, 7-6(5).
Dit was die Wimbledon-kampioen se eerste titel van 2020.
Rybakina van Kazakstan kan nietemin trots wees op haar vertoning. In die laaste 12 maande het sy van 192ste tot 19de op die wêreldranglys geklim.
“Sy is so jonk en het nog baie jare oor om op die hoogste vlak te speel,” het Halep ná die wedstryd oor haar teenstander gesê.
“Dit was ’n wonderlike wedstryd en ek wil graag vir Elena gelukwens, want sy het baie goed gespeel.
“Maar ek het hard geveg, ek wou regtig die toernooi wen, want dit is vir my lekker om hier te speel en ek het alles gegee wat ek het.” – TeamTalk
Meer oor: Simona Halep
Garbine smoor Halep in halfeind
Haastige Halep pak loodvoetige Muguruza